**[OBJEKTAS]**

**PROJEKTAVIMO IR STATYBOS RANGOS SUTARTIS**

**SPECIALIOSIOS SĄLYGOS**

[Publish Date], Vilnius, Nr.

**LITGRID AB** (toliau – **„Užsakovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama [pareigos, vardas, pavardė], veikiančio(-ios) pagal [atstovavimo pagrindas], iš vienos pusės, ir

**[Rangovo pavadinimas]** (toliau – **„Rangovas“**), pagal [Lietuvos Respublikos] įstatymus įsteigta ir veikianti įmonė, juridinio asmens kodas [kodas], kurios registruota buveinė yra [adresas], duomenys apie bendrovę kaupiami ir saugomi [Lietuvos Respublikos] juridinių asmenų registre, atstovaujama [pareigos, vardas, pavardė], veikiančio(-ios) pagal [atstovavimo pagrindas], iš kitos pusės,

toliau abi kartu vadinamos „**Šalimis“**, o kiekviena atskirai „**Šalimi“**, atsižvelgdamos į tai, kad Rangovas laimėjo pirkėjo skelbtą Perimetro apsaugos stiprinimo 4 ir 3 fizinės saugos lygių pirkimą Nr. [numeris], sudarė šią projektavimo ir statybos rangos sutartį (toliau – **„Sutartis“**).

Vykdydamos Sutartį, Šalys vadovausis žemiau nurodytomis Sutarties specialiosiomis sąlygomis ir Sutarties bendrosiomis sąlygomis.

Šiose Sutarties specialiosiose sąlygose didžiąja raide rašomos sąvokos atitinka Sutarties bendrosiose sąlygose didžiąja raide rašomas sąvokas, jei kontekstas aiškiai nereikalauja kitaip. Laužtiniuose skliaustuose nurodyti punktai ir skyriai reiškia nuorodą į Sutarties bendrųjų sąlygų punktus ir skyrius, su kuriais atitinkama sąlyga yra susijusi.

|  |  |
| --- | --- |
| **Pagrindinės sąlygos** | 1. **Objektas** *[Sąvoka 1.1.14. punktas]***:**   *Sudarant sutartį, pasirenkama objekto dalis, kuriai sudaroma sutartis, o raudonas tekstas ištrinamas:*  I Pirkimo objekto dalis: Alytaus 330/110 TP perimetro apsaugos stiprinimas įrengiant:   * Tvorą * Apsauginius užtvarus   *arba*  II Pirkimo objekto dalis: Alytaus 400 kV TP ir SKS perimetro apsaugos stiprinimas įrengiant:   * Tvorą * Apsauginius užtvarus   *arba*  III Pirkimo objekto dalis: Klaipėdos TP ir NordBalt perimetro apsaugos stiprinimas įrengiant:, įrengiant:   * Tvorą   *arba*  IV Pirkimo objekto dalis: Neries TP ir SKS perimetro apsaugos stiprinimas įrengiant:, įrengiant:   * Tvorą * Apsauginius užtvarus   *arba*  V Pirkimo objekto dalis: Telšių TP ir SKS perimetro apsaugos stiprinimas įrengiant:, įrengiant:   * Tvorą * Apsauginius užtvarus  1. **Techninė užduotis / Projektas** *[Sąvoka 1.1.31. punktas]***:**   *Sudarant sutartį, pasirenkama objekto dalis, kuriai sudaroma sutartis, o raudonas tekstas ištrinamas:*  1.2. Priedas. Perimetro stiprinimas 4 ir 3 fizinės saugos objektuose – Alytaus 330/110 kV TP  *arba*  1.2. Priedas. Perimetro stiprinimas 4 ir 3 fizinės saugos objektuose – Alytaus 400 kV TP ir SKS  *arba*  1.2. Priedas. Perimetro stiprinimas 4 ir 3 fizinės saugos objektuose – Klaipėdos TP ir NordBalt  *arba*  1.2. Priedas. Perimetro stiprinimas 4 ir 3 fizinės saugos objektuose – Neries TP ir SKS  *arba*  1.2. Priedas. Perimetro stiprinimas 4 ir 3 fizinės saugos objektuose – Telšių TP ir SKS   1. **Darbų atlikimo terminas** *[Sąvoka 1.1.6. punktas]*:   *Sudarant sutartį, pasirenkama objekto dalis, kuriai sudaroma sutartis, o raudonas tekstas ištrinamas:*  *I Pirkimo objekto daliai:* 17 mėnesių nuo Sutarties sudarymo dienos.  *II Pirkimo objekto daliai:* 17 mėnesių nuo Sutarties sudarymo dienos.  *III Pirkimo objekto daliai:* 17 mėnesių nuo Sutarties sudarymo dienos.  *IV Pirkimo objekto daliai:* 17 mėnesių nuo Sutarties sudarymo dienos.  *V Pirkimo objekto daliai:* 17 mėnesių nuo Sutarties sudarymo dienos.  ***Darbų atlikimo terminas Šalių raštišku susitarimu gali būti pratęstas 2 mėnesiams dėl Nenugalimos jėgos aplinkybių arba Pakeitimų atlikimo Sutartyje nurodytomis sąlygomis ir tvarka.***   1. **Darbų etapai** *[2.2.2. punktas]:*   Darbus Rangovas turi atlikti priede Nr. 1.1. nurodytais Darbų etapais ir terminais. |
| **Darbai** | 1. **Pagrindiniai įrenginiai** *[Sąvoka 1.1.15.]:*   *Sudarant sutartį, pasirenkama pagal objekto dalį, kuriai sudaroma sutartis, o raudonas tekstas ištrinamas:*  *Žemiau pateikta sąlyga taikoma visoms Pirkimo objekto dalims, išskyrus III Pirkimo objekto dalį:*   * Tvora * Apsauginiai užtvarai   *Žemiau pateikta sąlyga išskirtinai taikoma tik III Pirkimo objekto daliai:*   * Tvora  1. **Užsakovo įrenginiai** *[4.9.8. punktas]:*   Užsakovas įrenginių nepateiks ir medžiagų numatytiems darbams atlikti nepateiks.   1. **Fizinė sauga** *[4.3.5. punktas]:*   *Sudarant sutartį, pasirenkama objekto dalis, kuriai sudaroma sutartis, o raudonas tekstas ištrinamas:*  *I Pirkimo objekto daliai:*  Objektų sauga, patekimas ir darbas objektuose vykdomas vadovaujantis techninės užduoties „Perimetro apsaugos stiprinimas 4 ir 3 fizinės saugos lygių objektuose, Alytaus 330/110 kV TP“ 11 skyriaus p. 11.7 ir 11.10. reikalavimais.  *II Pirkimo objekto daliai:*  Objektų sauga, patekimas ir darbas objektuose vykdomas vadovaujantis techninės užduoties „Perimetro apsaugos stiprinimas 4 ir 3 fizinės saugos lygių objektuose, Alytaus 400 kV skirstykla ir SKS“ 12 skyriaus p. 12.7 ir 12.10. reikalavimais.  *III Pirkimo objekto daliai:*  Objektų sauga, patekimas ir darbas objektuose vykdomas vadovaujantis techninės užduoties „Perimetro apsaugos stiprinimas 4 ir 3 fizinės saugos lygių objektuose, Klaipėdos TP ir NordBalt“ 9 skyriaus p. 9.7 ir 9.10. reikalavimais.  *IV Pirkimo objekto daliai:*  Objektų sauga, patekimas ir darbas objektuose vykdomas vadovaujantis techninės užduoties „Perimetro apsaugos stiprinimas 4 ir 3 fizinės saugos lygių objektuose, Neries TP ir SKS“ 11 skyriaus p. 11.7 ir 11.10. reikalavimais.  *V Pirkimo objekto daliai:*  Objektų sauga, patekimas ir darbas objektuose vykdomas vadovaujantis techninės užduoties „Perimetro apsaugos stiprinimas 4 ir 3 fizinės saugos lygių objektuose, Telšių TP ir SKS“ 11 skyriaus p. 11.7 ir 11.10. reikalavimais.   1. **Demontuojami įrenginiai, konstrukcijos ir medžiagos** *[4.6.2. punktas]:*   *Žemiau pateikta sąlyga taikoma tik I, II, III ir V Pirkimo objekto daliai:*  Užsakovas nenumato pasilikti tolimesniam naudojimui skirtų įrenginių, konstrukcijų, medžiagų.  *Žemiau pateikta sąlyga taikoma tik IV Pirkimo objekto daliai:*  Tolimesniam naudojimui tinkamos medžiagos ir konstrukcijos: tvorų segmentai, cokolinės plokštės. Demontuotas, tvarkingai surūšiuotas tolimesniam naudojimui tinkamas medžiagas ir konstrukcijas Rangovas pristato į VE-3 TP adresu Jočionių g. 13, Vilnius, pristatymo laiką iš anksto suderinęs su Užsakovo atstovu.  *Sudarant sutartį, pasirenkama aktuali Pirkimo objekto dalis.*   1. **Nesumontuotų Įrenginių ir jiems įrengti būtinų Medžiagų dalinis apmokėjimas** Netaikomas |
| **Darbų organizavimas** | 1. **Šalių atstovai** *[5.1. skyrius]*   Užsakovo atstovas: Rangovo atstovas:  [Pareigos, vardas, pavardė] [Pareigos, vardas, pavardė]  [Telefonas, el. paštas] [Telefonas, el. paštas]  Užsakovo atstovas, atsakingas už  Sutarties ir jos pakeitimų paskelbimą:  [Pareigos, vardas, pavardė]  [Telefonas, el. paštas] |
| **Kaina ir apmokėjimas** | 1. **Sutarties kaina** *[Sąvoka 1.1.27. punktas]*:   Sutarties kaina be PVM:[suma skaičiais]  Pridėtinės vertės mokestis (PVM): [suma skaičiais]  Sutarties kaina su PVM: [suma skaičiais].   1. **Apmokėjimas** *[7.3.1. punktas]:*   Sutarties kaina bus mokama dalimis (tarpiniais mokėjimais) pagal atliktus Darbų etapus, kaip nurodyta priede Nr. 1.1., Rangovui užbaigus atitinkamo etapo darbus.   1. **Sutarties bendrosios sąlygos papildomos nauja 7.5.4 dalimi „*Papildomo atlygio mokėjimo tvarka*“:**   **7.5.4. Papildomo atlygio mokėjimo tvarka**  Rangovui tinkamai atlikus esminius Sutartyje numatytus darbus anksčiau nei Sutartyje nustatytas pirminis šių darbų atlikimo terminas (toliau – **Pirminis terminas**), Užsakovas už kiekvieną pilną 14 kalendorinių dienų laikotarpį (skaičiuojant nuo esminių darbų faktinio užbaigimo dienos, iki Pirminio termino) moka Rangovui šioje pastraipoje nustatyto dydžio papildomą atlygį, tačiau ne daugiau kaip už 60 kalendorinių dienų:   * atlikus Darbus 14 kalendorinių dienų anksčiau – 1,25 % nuo Sutarties kainos; * atlikus Darbus 30 kalendorinių dienų anksčiau – 2,5 % nuo Sutarties kainos; * atlikus Darbus 45 kalendorinėmis dienomis anksčiau – 3,5 % nuo Sutarties kainos; * atlikus Darbus 60 kalendorinių dienų anksčiau – 5 % nuo Sutarties kainos.   Papildomas atlygis išmokamas, jei anksčiau Sutartyje nustatyto pradinio termino buvo atlikti šie esminiai darbai: įrengta nauja pastotės tvora ir atlikti apsauginių užtvarų įrengimo, pajungimo ir derinimo darbai (toliau – **Esminiai darbai**).  Žemiau pateikta sąlyga papildomai taikoma tik III Pirkimo objekto daliai (Klaipėdos TP ir NordBalt perimetro apsaugos stiprinimas):  Papildomas atlygis išmokamas, jei anksčiau Sutartyje nustatyto pradinio termino buvo atlikti šie esminiai darbai: įrengta nauja pastotės tvora (toliau – **Esminiai darbai**).  Papildomas atlygis už ankstesnį Esminių darbų atlikimą nėra mokamas, kai:   * + Rangovas tik dalį Esminių darbų atliko anksčiau Sutartyje nustatyto termino (pvz., įrengė tik tvorą, arba tik užtvarą) (taikoma I, II, IV, V Pirkimo objekto dalims);   + Sutartyje nustatytas pirminis Esminių darbų atlikimo terminas yra pratęsiamas dėl **nuo Rangovo priklausančių** aplinkybių.   Esminių darbų faktinio užbaigimo diena laikoma diena, kai Rangovas parengia ir Užsakovui pateikia prašymą priimti darbus, prie kurio pridedamas Atliktų darbų aktas. Prašymo pateikimo dieną Atliktų darbų aktas privalo būti pasirašytas Rangovo, patvirtintas techninio prižiūrėtojo ir techninio įvertinimo komisijos.  Jei skirtingos Esminių darbų dalys yra užbaigtos nevienodai anksčiau, papildomo atlygio dydis skaičiuojamas pagal trumpiausią laikotarpį, kuriuo anksčiausiai buvo pilnai užbaigti visi esminiai darbai (pvz., viena dalis – 30 dienų, kita – 60 dienų anksčiau, laikoma, kad visi esminiai darbai užbaigti 30 dienų anksčiau ir Rangovui už visų Esminių darbų atlikimą sumokamas 2,5 % nuo Sutarties kainos dydžio papildomas atlygis. Papildomas atlygis nėra sumuojamas, pvz., 30 dienų anksčiau atlikus ir tvoros, ir užtvaro įrengimo darbus, Rangovui mokamas ne 5 %, o 2,5 % dydžio papildomas atlygis) (ši pastraipa taikoma I, II, IV, V Pirkimo objekto dalims).  Papildomas atlygis mokamas su sąlyga, kad Esminiai darbai atlikti nesant jokių esminių darbų trūkumų (Sutarties bendrųjų sąlygų 6.3.3 p.).  Papildomas atlygis sumokamas per Bendrosiose sąlygose nustatytą atsiskaitymo terminą.  Jei Pirminis terminas yra pratęsiamas dėl objektyvių bei nuo Rangovo nepriklausančių aplinkybių ir Rangovas atitinkamus darbus užbaigia iki naujo termino, Užsakovas moka papildomą atlygį.   1. **Sąskaita apmokėjimui:**   A. s. [Rangovo atsiskaitomoji sąskaita]  [Rangovo bankas]  Banko kodas [...]  PVM mokėtojo kodas [...].   1. **Europos Sąjungos fondų (programų) finansavimas** *[11.11.1. punktas]:*   Darbus ketinama finansuoti Europos Sąjungos fondų (programų) lėšomis. |
| **Atsakomybė** | 1. **Netesybos:**   Netesybos už laiku neperduotus Darbus Rangovui numatytos priede Nr. 1.1.   1. **Užsakovui priimtini bankai ir draudimo bendrovės:**   Užsakovui priimtinų bankų ir draudimo bendrovių sąrašai nurodomi prieduose Nr. 1.4. ir 1.5. |
| **Baigiamos nuostatos** | 1. **Statinio informacinis modeliavimas** *[2.6. punktas]:*   *Netaikoma.*   1. **Projektas** *[11.9.2. punktas]:*   Perimetro apsaugos stiprinimas 4 ir 3 fizinės saugos lygių objektuose  Nr. PPTC23022   1. **Šalių kontaktiniai duomenys** *[11.10.1. punktas]:*  |  |  | | --- | --- | | Užsakovo:  Karlo Gustavo Emilio Manerheimo g. 8  LT-05131 Vilnius  Tel. +370 707 02171  El. paštas [info@litgrid.eu](mailto:info@litgrid.eu)  A. s. LT242150051000021766  OP Corporate Bank plc Lietuvos filialas  banko kodas 21500  PVM mokėtojo kodas LT100005748413 | Rangovo:  [adresas korespondencijai],  [pašto kodas, miestas];  Tel. [...];  El. paštas [...] | |
| **Papildomos sąlygos** | 1. **Sutarties bendrųjų sąlygų 2.3.1. punkto antras sakinys pakeičiamas ir išdėstomas taip:**   Grafiką Rangovas turi parengti ir pateikti Užsakovo derinimui per 15 darbo dienų nuo Sutarties sudarymo dienos.   1. **Sutarties bendrosios sąlygos papildomos nauja 4.8.6 dalimi:**   4.8.6. Rangovas ir Užsakovas susitaria, kad statinių projektavimo, statinių statybos saugos ir sveikatos koordinatorius (toliau – saugos ir sveikatos koordinatorius) Užsakovo nurodymu skiriamas iš Rangovo deleguotų reikiamą kvalifikaciją turinčių asmenų pagal Rangovų saugaus darbo organizavimo tvarkos aprašo sąlygas.  Rangovas saugos ir sveikatos koordinatoriaus kandidatūrą su saugos ir sveikatos koordinatoriaus sutikimu atlikti šias funkcijas turi pateikti ne vėliau kaip iki tokios pareigos atsiradimo momento pagal Lietuvos Respublikos statybos įstatymo, Lietuvos Respublikos darbuotojų saugos ir sveikatos įstatymo ir kitų teisės aktų nuostatas.  Rangovas įsipareigoja užtikrinti saugos ir sveikatos koordinatoriaus nepriklausomą veikimą vykdant pareigas pagal teisės aktų reikalavimus.   1. **Pakeisti Sutarties bendrųjų sąlygų 5.9.1. p. ir jį išdėstyti taip:**   5.9.1. Šio Sutarties bendrųjų sąlygų 5.9 punkto nuostatos taikomos tuo atveju, kai Sutartyje numatyta, kad tarpiniai mokėjimai Rangovui atliekami pagal atliktus Darbų etapus.   1. **Sutarties bendrųjų sąlygų 5.9.3 p. netaikomas.** 2. **Pakeisti Sutarties bendrųjų sąlygų 5.9.4 p. ir jį išdėstyti taip:**   5.9.4. Atliktų darbų aktą parengia Rangovas ir pateikia Užsakovui ne vėliau kaip iki kalendorinio mėnesio 25 dienos.   1. **Pakeisti Sutarties bendrųjų sąlygų 5.9.5 p. ir jį išdėstyti taip:**   5.9.5. Atliktų darbų akto pildymas:  a) Rangovas privalo Atliktų darbų akte išskirti konkretaus etapo darbus;  b) Rangovo teikiami nesumontuoti, Sutarties specialiosiose sąlygose nurodyti Įrenginiai ir jiems įrengti būtinos Medžiagos įtraukiami į Atliktų darbų aktą. Gali būti sumokama tik už tinkamai į Statybvietę pristatytus Įrenginius ir Medžiagas, Įrenginiai ir Medžiagos privalo būti saugojami Rangovo pagal jų gamintojų ar tiekėjų nurodymus, Įrenginiai ir Medžiagos turi būti tinkamai apsaugotos nuo praradimo, žalos, gedimo ir atitikti Sutartimi ir teisės aktų keliamus reikalavimus. Už pristatytų į Statybvietę Įrenginių ir Medžiagų, praradimą, sugedimą yra atsakingas Rangovas tol, kol Įrenginiai nėra visa apimtimi sumontuoti ir perduoti Užsakovui. Pagal šį Sutarties punktą į Statybvietę pristatytus Įrenginius ir Medžiagas saugo, sandėliuoja, pristato ir kt. Rangovas, už šių darbų atlikimą papildomai Rangovui nėra mokama. Tokiu atveju Rangovas privalo:  - Suderinti su Užsakovu pristatomų Įrenginių ir Medžiagų atitikimą Projekto / techninių specifikacijų reikalavimams bei pateikti Užsakovui visos apimties Įrenginių gamyklinę dokumentaciją (lietuvių ir anglų kalbomis);  - pateikti techniniam prižiūrėtojui dokumentus, įrodančius į Statybvietę pristatytų Įrenginių ir Medžiagų atitiktį Sutarties ir teisės norminių aktų reikalavimams, pateikti tai pagrindžiančius dokumentus;  - Užsakovo, ar jo atstovo rašytiniu nurodymu, pateikti techniniam prižiūrėtojui įrodymus, kad į Statybvietę pristatyti Įrenginiai ir Medžiagos yra sandėliuojami ir saugojami pagal jų gamintojų ar tiekėjų nurodymus ir tokiomis sąlygomis, kad nebūtų pakenkta pristatytiems Įrenginiams ir Medžiagoms;  - Rangovas privalo Grafike numatyti Įrenginių ir Medžiagų, už kuriuos apmokama pagal šį Sutarties punktą, pristatymo terminus ir kiekvieną kartą raštu įspėti Užsakovą ir techninį prižiūrėtoją apie numatomą konkretaus Įrenginio ir/ar Medžiagų pristatymą į Statybvietę terminą bei įspėti Užsakovą mažiausiai prieš 15 dienų iki Įrenginių ir/ar Medžiagų pristatymo į Statybvietę;  c) nesant galimybės Užsakovui perduoti Statybvietės Sutartyje nustatytu laiku dėl trečiųjų asmenų kaltės, ar nesant galimybės šio Sutarties punkto b) papunktyje nurodytų Įrenginių ir Medžiagų sandėliuoti Statybvietėje, Rangovas gali nesumontuotus Įrenginius ir Medžiagas pristatyti į kitą su Užsakovu iš anksto raštu suderintą sandėliavimo vietą. Visas išlaidas dėl sandėliavimo, nesumontuotų Įrenginių ir Medžiagų pristatymo, atvežimo, išvežimo į Statybvietę, saugojimo, konservavimo (jei prireiktų) apmoka Rangovas, atskirai už tai Rangovui nėra mokama, tai yra įskaičiuota į Sutarties kainą. Rangovas turi iš anksto suderinti sandėliavimo vietą su Užsakovu ir gali sandėliuoti nesumontuotus Įrenginius ir Medžiagas tik Užsakovui tinkamoje bei su Užsakovu raštu suderintoje vietoje. Rangovas privalo užtikrinti, jog sandėliuojami nesumontuoti Įrenginiai ir Medžiagos yra saugojami pagal jų gamintojų ar tiekėjų nurodymus ir tokiomis sąlygomis, kad nebūtų pakenkta pristatytiems Įrenginiams ir Medžiagoms, jog jie galėtų būti naudojami pagal paskirtį, Rangovas atsako už nesumontuotų Įrenginių ir Medžiagų praradimą, sugadinimą. Ne Statybvietėje sandėliuojamiems nesumontuotiems Įrenginiams ir Medžiagoms taikomi visi šio Sutarties punkto (5.9.5) b) papunktyje nurodyti reikalavimai bei Rangovui tenkančios pareigos.  d) Šio Sutarties punkto (5.9.5) b ir c papunkčiuose nurodytais atvejais į Atliktų darbų aktą įrašytiems Įrenginiams ir Medžiagoms Sutarties kainos peržiūros nuostatos (Sutarties 8.3. skirsnis) nėra taikomas, už šiuos Įrenginius ir Medžiagas visa šių Įrenginių ir Medžiagų verte Sutarties kaina nėra perskaičiuojama, Sutarties kainos peržiūra nėra taikoma visai šių Įrenginių ir Medžiagų vertei.  e) Šio Sutarties punkto (5.9.5) b ir c papunkčiuose nurodytais atvejais į Atliktų darbų aktą įrašyti Įrenginiai ir Medžiagos iš Statybvietės ir (ar) kitos sandėliavimo vietos gali būti išgabenami Rangovo tik esant rašytiniam Užsakovo pritarimui, Rangovas neturi teisės minėtų Įrenginių ir Medžiagų savavališkai išvežti, pasisavinti, panaudoti savo ir/ar trečiųjų asmenų reikmėms, ar kitaip suvaržyti šių Įrenginių ir Medžiagų valdymo, naudojimo, disponavimo teisių, ši Sutarties sąlyga laikoma esmine.  f) Rangovas patvirtina, jog šio Sutarties punkto (5.9.5) b ir c papunkčiuose nurodytais atvejais į Atliktų darbų aktą įrašyti Įrenginiai ir Medžiagos nėra niekam įkeisti(-os), perleisti(-os) ar kitaip suvaržyti(-os), jokių areštų, ginčų, draudimų dėl minėtų Įrenginių ir Medžiagų nėra, jokie tretieji asmenis į minėtus Įrenginius ir Medžiagas teisių neturi ir negali turėti, jokių pretenzijų nėra.  g) Sutarties Šalys susitaria, jog šio Sutarties punkto (5.9.5) b ir c papunkčiuose nurodytais atvejais į Atliktų darbų aktą įrašyti Įrenginiai ir Medžiagos teisės aktų nustatyta tvarka nuosavybės teise pereina Užsakovui.  h) Rangovas patvirtina, kad šio Sutarties punkto (5.9.5) b ir c papunkčiuose nurodytais atvejais į Atliktų darbų aktą įrašyti Įrenginiai ir Medžiagos yra nauji, nenaudoti, kokybiški bei tinkami naudoti pagal jų paskirtį, neturi jokių paslėptų trūkumų, defektų atitinka visus teisės norminių aktų ir Sutartimi keliamus reikalavimus, už visus nustatytus minėtų Įrenginių ir Medžiagų trūkumus yra atsakingas Rangovas, kuris netinkamos kokybės Įrenginius ir Medžiagas turi nedelsiant pakeisti tinkamomis, o nesant galimybės pakeisti grąžinti Užsakovo už Įrenginius ir Medžiagas sumokėtas lėšas, Užsakovas už netinkamos kokybės ir nedelsiant nepakeistus Įrenginius ir Medžiagas turi teisę pasinaudoti Sutarties vykdymo užtikrinimu ir(ar) išskaityti šias sumas iš Rangovui pagal šią Sutartį mokėtinų sumų.   1. **Pakeisti Sutarties bendrųjų sąlygų 7.3.1 dalį ir ją išdėstyti taip:**   7.3.1. Sutarties kaina bus mokama po tinkamai pateiktos PVM sąskaitos faktūros abiem Šalim pasirašius Atliktų darbų aktą, pažymą apie atliktų Darbų vertę (tipinė pažymos forma pridedama kaip Sutarties specialiųjų sąlygų priedas) ir mėnesio ataskaitą (tipinė mėnesinės Darbų ataskaitos forma pridedama kaip Sutarties specialiųjų sąlygų priedas). Pagrindas PVM sąskaitai faktūrai išrašyti yra Šalių pasirašytas Atliktų darbų aktas (Sutarties bendrųjų sąlygų 5.9 punktas), o PVM sąskaitoje faktūroje nurodyta suma turi būti proporcinga Atliktų darbų akte užfiksuotiems Darbų kiekiams.   1. **Pakeisti Sutarties bendrųjų sąlygų 8.3 dalį ir ją išdėstyti taip:**   **8.3. KAINŲ INDEKSO PASIKEITIMAS**  8.3.1. Jei Valstybės duomenų agentūros (www.stat.gov.lt) skelbiamo Statybos sąnaudų elementų kainų indekso „*Visos statybos sąnaudos*“ (toliau – **Indeksas**) reikšmė per 6 mėnesių arba ilgesnį laikotarpį, kuris skaičiuojamas nuo pasiūlymų Pirkimui pateikimo termino pabaigos dienos[[1]](#footnote-2) (arba nuo paskutinio Sutarties kainos perskaičiavimo momento[[2]](#footnote-3) dėl Indekso pokyčio[[3]](#footnote-4), jei Sutarties kaina buvo perskaičiuojama) iki paskutinio Atliktų darbų akto pagal Sutartį sudarymo dienos, pakinta 5 % arba daugiau, bet kurios iš Šalių iniciatyva gali būti perskaičiuojama Sutarties kaina. Sutarties kainos perskaičiavimui naudojamas Valstybės duomenų agentūros skelbiamas Indeksas.  8.3.2. Vėlesnis Sutarties kainos perskaičiavimas negali apimti laikotarpio, už kurį jau buvo atliktas perskaičiavimas.  8.3.3. Sutarties kaina dėl Indekso pasikeitimo perskaičiuojama Rangovui mokėtinas sumas padauginant iš Indekso pokyčio koeficiento, kuris apskaičiuojamas pagal toliau nurodytą formulę:  *K = IPb / IPr*  *Kur: K –Indekso pokyčio koeficientas*  *IPr –Indekso reikšmė laikotarpio pradžioje (i. Pirmo Sutarties kainos (įkainių) peržiūrai taikomas Pirkime galutinių pasiūlymų pateikimo termino pabaigos dieną (mėnesį) apskaičiuotas (skelbtas) Indeksas; ii. Jei buvo atliktas Sutarties kainos (įkainių) peržiūra, taikomas Sutarties kainos (įkainių) perskaičiavimo metu naudotos paskelbto atitinkamo Indekso reikšmės mėnuo).*  *Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.*  *IPb –Indekso reikšmė laikotarpio pabaigoje (Šalies kreipimosi dėl kainos (įkainių) peržiūros tinkamo Akto (kai įgyta tokia teisė pagal Sutarties nuostatas), perskaičiuoti Sutarties kainą (įkainius), gavimo dieną paskutinis žinomas (naujausias) Indeksas).*  8.3.4. Sutarties kainos perskaičiavimu suinteresuota Šalis parengia Rangovui mokėtinų sumų perskaičiavimo aktą (toliau – **Aktas**), kuriame nurodo: Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokytį procentais, Indekso pokyčio koeficientą, perskaičiuotą Sutarties kainą ir perskaičiuotus įkainius (įskaitant Darbų žiniaraštyje nurodytus įkainius), perskaičiuotą sutarties įvykdymo užtikrinimo sumą, perskaičiuotą statybos darbų ir Rangovo civilinės atsakomybės privalomojo draudimo sumą bei kitą perskaičiavimui reikšmingą informaciją. Šalis Aktą pasirašo ir pateikia jį kitai Šaliai. Šalys privalo sudaryti susitarimą dėl Sutarties kainos perskaičiavimo per 1 (vieną) mėnesį nuo tinkamai parengto Akto pateikimo kitai Šaliai. Šis terminas Šalių susitarimu gali būti pratęstas ne ilgiau nei 1 (vieno) mėnesio laikotarpio dėl objektyvių priežasčių (pvz., kai būtina gauti Šalies valdymo organų pritarimus ir pan.).  8.3.5. Kainos peržiūros Indekso reikšmė nurodoma ir taikoma 4 skaičių po kablelio tikslumu (Perskaičiavimo koeficiento reikšmė nurodoma ir taikoma 3 skaičių po kablelio tikslumu).  8.3.6. Rangovui mokėtinos sumos bus perskaičiuojamos tik už tuos Darbus, kurie bus priimti po Sutarties Šalių susitarimo dėl Sutarties kainos (įkainio) peržiūrėjimo įsigaliojimo. Rangovas išrašomose PVM sąskaitose faktūrose nurodo Darbų žiniaraštyje/Rangovo Pirkimo metu pateiktame pasiūlyme nurodytas kainas/įkainius, Konkretaus Indekso pokyčio koeficientą ir jų sandaugos sumą, kurią turi sumokėti Užsakovas.  8.3.7. Jeigu Darbai vėluoja dėl priežasčių, dėl kurių Rangovas neįgyja teisės į Darbų atlikimo termino pratęsimą (arba atleidimą nuo atsakomybės už Darbų atlikimo termino praleidimą), uždelstų statybos darbų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.  8.3.8. Gali būti perskaičiuojama Sutarties kaina (įkainiai) be PVM kaina (įkainiai) tik tiems statybos darbams, kurie nėra faktiškai atlikti ir nurodyti Atliktų darbų akte iki prašymo peržiūrėti Sutarties kainą (įkainius) gavimo dienos, o už kitus, nei statybos darbai, darbus (pavyzdžiui, darbo, Projekto parengimą, inžinerinius (geologinius, geotechninius) tyrimus, projektavimą, dokumentacijos gavimą, statybą leidžiančių dokumentų gavimą, statybos užbaigimą ir pan.) mokėtinos sumos negali būti perskaičiuojamos. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.   1. **Pakeisti Sutarties bendrųjų sąlygų 9.9.1 p. ir jį išdėstyti taip:**   9.9.1. Rangovas visų Darbų pagal Sutartį perdavimo Užsakovui metu pagal Sutarties bendrųjų sąlygų 6.3.2. punktą arba po Sutarties nutraukimo turi Užsakovui pateikti trejų metų Banko garantiją, kuria užtikrinami Rangovo garantiniai ir kiti įsipareigojimai, kurie galioja nuo visų Darbų pagal Sutartį perdavimo Užsakovui, tarp jų ir Rangovo nemokumo ar bankroto atveju, užtikrinantys dėl Rangovo kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Garantinių įsipareigojimų užtikrinimo dydis – 5 proc. nuo Sutarties kainos (**su PVM**). |

**SUTARTIES DOKUMENTAI IR PRIEDAI:**

Vykdydamos šią Sutartį, Šalys vadovausis toliau nurodytais dokumentais, kurie yra suprantami ir aiškinami kaip neatskiriama Sutarties dalis:

1. LITGRID AB projektavimo ir statybos rangos sutarties specialiosios sąlygos su priedais:
   1. Projektavimo ir statybos darbų etapai;
   2. Techninė užduotis;
   3. Darbų žiniaraštis;
   4. Užsakovui priimtinų bankų sąrašas;
   5. Užsakovui priimtinų draudimo bendrovių sąrašas;
2. LITGRID AB projektavimo ir statybos rangos sutarties bendrosios sąlygos;
3. Projektuotojo civilinės atsakomybės privalomojo draudimo liudijimo (poliso) kopija;
4. Sutarties įvykdymo užtikrinimas – Banko garantija;
5. Rangovo pasitelkiamų subrangovų sąrašas;
6. Vadovų (vadovaujančių specialistų, pirkimo sutarčiai vykdyti) sąrašas;
7. Rangovų saugaus darbo organizavimo ir vykdymo LITGRID AB objektuose tvarkos aprašas;
8. Darbų organizavimo ir vykdymo LITGRID AB perdavimo tinklo įrenginiuose tvarkos aprašas;
9. Standartinė grafiko forma;
10. Turto grupių ir turto vienetų klasifikatorius ir pažyma apie atliktų darbų vertę;
11. Mėnesinės rangos darbų ataskaitos forma;
12. Trišalės sutarties dėl tiesioginio atsiskaitymo su subrangovu projektas;
13. Darbų žiniaraščio po Techninio darbo projekto parengimo pildoma forma.
14. Minimalūs informacijos saugos reikalavimai paslaugų teikimui;
15. Minimalūs informacijos saugos reikalavimai projektavimui ir diegimui;
16. Pirkimo sąlygos, pirkimo sąlygų paaiškinimai ir patikslinimai;
17. Rangovo pasiūlymas, pasiūlymo paaiškinimai ir patikslinimai;
18. Pareigų sąrašas;
19. Rizikų valdymo planas.

Jeigu Užsakovas teisės aktų nustatyta tvarka pakeis bet kurį aukščiau prieduose nurodytą vidinį dokumentą (pvz. aprašą), Šalys įsipareigoja, atsižvelgdamos į pirkimus reglamentuojančius teisės aktus, siekti bendro susitarimo dėl tokio dokumento atnaujinimo ir tolesnio naudojimo.

Jeigu tarp aukščiau nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, pagal kurį žemėjančia tvarka jie yra išvardinti aukščiau.

**Tai patvirtindamos,** Šalys pasirašė ir patvirtino šią Sutartį kvalifikuotais elektroniniais parašais.

|  |  |  |  |
| --- | --- | --- | --- |
| **Užsakovo vardu:**  [pareigos, vardas, pavardė]: |  | **Rangovo vardu:**  [pareigos, vardas, pavardė]: |  |

*Sudarant Sutartį nurodomas pirkimo objektas pagal Pirkimo objekto dalį, kuriai sudaroma, o raudonas tekstas ištrinamas:*

**I Pirkimo objekto dalis: Alytaus 330/110 TP perimetro apsaugos stiprinimas/**

**II Pirkimo objekto dalis: Alytaus TP ir SKS perimetro apsaugos stiprinimas /**

**III Pirkimo objekto dalis: Klaipėdos TP ir NordBalt perimetro apsaugos stiprinimas /**

**IV Pirkimo objekto dalis: Neries TP ir SKS perimetro apsaugos stiprinimas/**

**V Pirkimo objekto dalis: Telšių TP ir SKS perimetro apsaugos stiprinimas/**

**PROJEKTAVIMO IR STATYBOS DARBŲ ETAPAI**

**Priedas Nr.1.1**

*Sudarant Sutartį nurodoma etapų lentelė pagal Pirkimo objekto dalį, kuriai sudaroma, o raudonas tekstas ištrinamas:*

*Etapų lentelė I Pirkimo objekto daliai/ II Pirkimo objekto daliai/ IV Pirkimo objekto daliai/ V Pirkimo objekto daliai*

|  |  |  |  |  |
| --- | --- | --- | --- | --- |
| **Etapas** | **Perduodami darbai** | **Perdavimo terminas**  *(mėn. nuo Sutarties sudarymo dienos)* | **Delspinigių dydis**  *procentinė dalis nuo Sutarties kainos be PVM* | **Mokėtina suma** |
| I etapas | Projektavimo darbai:  1 dalis. Apsauginio užtvaro techninės specifikacijos suderinimas su Litgrid ir užsakymas  2 dalis. Tinkamai paruošti ir pateikti projektiniai pasiūlymai, suderinti su suinteresuotomis institucijomis ir asmenimis ir gautas statybą leidžiantis dokumentas | 6 mėn. (1 dalis)  9 mėn. (2 dalis) | 0,02% | 1 dalis. sumokama 1,0 % nuo Sutarties kainos.  2 dalis. sumokama 4,0 % nuo Sutarties kainos. |
| II etapas | Medžiagų pristatymas į statybos aikštelę:  1 dalis: 50% tvoros elementų pristatyta į statybos aikštelę  2 dalis: 100% tvoros elementų pristatyta į statybos aikštelę  3 dalis. Apsauginio užtvaro pristatymas į statybos aikštelę | 10 mėn. (1 dalis)  12 mėn. (2 dalis)  15 mėn. (3 dalis) | 0,02% | 1 dalis. sumokama 8,0 % nuo Sutarties kainos.  2 dalis. sumokama 8,0 % nuo Sutarties kainos.   3 dalis. sumokama 16,0 % nuo Sutarties kainos. |
| III etapas | Statybos darbai:  1 dalis: 50% perimetro tvoros įrengimas  2 dalis: 100% perimetro tvoros įrengimas  3 dalis: Apsauginio užtvaro pamatų įrengimas  4 dalis: Apsauginių užtvarų įrengimas, pajungimas ir derinimo darbai atlikti | 13 mėn. (1 dalis)  16 mėn. (2dalis)  15 mėn. (3 dalis)  16 mėn. (4 dalis) | 0,02% | 1 dalis. sumokama 22,0 % nuo Sutarties kainos.  2 dalis. sumokama 22,0% nuo Sutarties kainos  3 dalis. sumokama 2,0% nuo Sutarties kainos  4 dalis. sumokama 15,0% nuo Sutarties kainos |
| IV etapas | Turto registravimas NTR, išpildomosios dokumentacijos suderinimas ir pridavimas Litgrid, SUA gavimas | 17 mėn. | 0,04% | Sumokama 2 % nuo Sutarties kainos |

*Etapų lentelė III Pirkimo objekto daliai*

|  |  |  |  |  |
| --- | --- | --- | --- | --- |
| **Etapas** | **Perduodami darbai** | **Perdavimo terminas**  *(mėn. nuo Sutarties sudarymo dienos)* | **Delspinigių dydis**  *procentinė dalis nuo Sutarties kainos be PVM* | **Mokėtina suma** |

|  |  |  |  |  |
| --- | --- | --- | --- | --- |
| I etapas | Projektavimo darbai:  Tinkamai paruošti ir pateikti projektiniai pasiūlymai, suderinti su suinteresuotomis institucijomis ir asmenimis ir gautas statybą leidžiantis dokumentas | 9 mėn. | 0,02% | sumokama 5,0 % nuo Sutarties kainos. |
| II etapas | Medžiagų pristatymas į statybos aikštelę:  1 dalis: 50% tvoros elementų pristatyta į statybos aikštelę  2 dalis: 100% tvoros elementų pristatyta į statybos aikštelę | 10 mėn. (1 dalis)  12 mėn. (2 dalis) | 0,02% | 1 dalis. sumokama 11,0 % nuo Sutarties kainos.  2 dalis. sumokama 11,0 % nuo Sutarties kainos. |
| III etapas | Statybos darbai:  1 dalis: 50% perimetro tvoros įrengimas  2 dalis: 100% perimetro tvoros įrengimas | 13 mėn. (1 dalis)  16 mėn. (2 dalis) | 0,02% | 1 dalis: sumokama 35,0 % nuo Sutarties kainos.  2 dalis: sumokama 36,0% nuo Sutarties kainos |
| IV etapas | Turto registravimas NTR, išpildomosios dokumentacijos suderinimas ir pridavimas Litgrid, SUA gavimas | 17 mėn. | 0,04% | Sumokama 2 % nuo Sutarties kainos |

\_\_\_\_\_\_\_\_\_\_\_\_\_\_\_\_\_\_\_\_\_

1. Pirmai Sutarties kainos peržiūrai taikomas Pirkimo galutinių pasiūlymų pateikimo termino pabaigos dieną (mėnesį) apskaičiuotas (skelbtas) indeksas. [↑](#footnote-ref-2)
2. Paskutinis Sutarties kainos peržiūros momentas laikomas Sutarties Šalių Susitarimo dėl Sutarties kainos (įkainio) peržiūrėjimo įsigaliojimas. [↑](#footnote-ref-3)
3. Jeigu Bendro indekso reikšmė pakinta (padidėja arba sumažėja) daugiau kaip 5 % nuo paskutiniam perskaičiavimui taikyto Bendro indekso reikšmės. [↑](#footnote-ref-4)